Վերջին երկու օրերին մայրաքաղաքում համառ լուրեր են շրջանառվում այն մասին, որ «Երկիր ծիրանի» կուսակցության առաջնորդ Զարուհի Փոստանջյանը հիմնական բնակության է մեկնել Ամերիկայի Միացյալ Նահանգներ: Սովորաբար, այսպիսի դեպքերի համար ասում են, թե կրակն առանց ծխի չի լինում: Մարդիկ ամենայն հավանականությամբ վերհիշել են, որ գրեթե դրա պես մի բան էլ պատահեց Զարուհու նախկին շեֆի` Րաֆֆի Հովհաննիսյանի հետ, որ մինչև օրս չի կողմնորոշվում, թե որն է իր վերջնական հայրենիքը: Ուրեմն, ինչո՞ւ աղմկարար տիկինը չպիտի փորձի անցնել այդ նույն ճանապարհը: